b'\n_START_ARTICLE_\nAarne S. Avela\n_START_PARAGRAPH_\nAarne Sakari Avela (19. maaliskuuta 1885 Oulu \xe2\x80\x93 6. toukokuuta 1966 Turku) oli suomalainen insin\xc3\xb6\xc3\xb6ri, yliopettaja ja teknillisen alan oppikirjojen tekij\xc3\xa4._NEWLINE_Avelan vanhemmat olivat lyseonrehtori Sakari Westerlund (1858\xe2\x80\x931925) ja Sofie Lindborg. H\xc3\xa4n p\xc3\xa4\xc3\xa4si ylioppilaaksi Oulun lyseosta 1903 ja valmistui insin\xc3\xb6\xc3\xb6riksi Polyteknillisest\xc3\xa4 opistosta 1908._NEWLINE_Avela oli konepajainsin\xc3\xb6\xc3\xb6rin\xc3\xa4 teollisuuden ja rautateiden palveluksessa 1912\xe2\x80\x931925. H\xc3\xa4n oli Tampereen teknillisen oppilaitoksen koneenrakennusopin lehtorina 1926\xe2\x80\x931945 ja yliopettajana 1945\xe2\x80\x931953. _NEWLINE_Avela oli naimisissa 1914\xe2\x80\x931955 musiikinopettaja Saima Maria Snellmanin (k. 1955) kanssa.  Avelan sisar filosofian maisteri Alli Avela oli naimisissa kansanedustaja ja Maanmittaushallituksen p\xc3\xa4\xc3\xa4johtaja Ky\xc3\xb6sti Haatajan kanssa.'